ئای ئۆ ئێس ١٤

ئای ئۆ ئێس ١٤ () چواردەھەمین وەشانی سیستمی کارپێکردنی مۆبایلی ئای ئۆ ئێسە کە لەلایەن کۆمپانیای ئەپڵەوە پەرەی پێدراوە و جێگەی ئای ئۆ ئێس ١٣ی گرتووەتەوە. ئەم سیستمە کارپێکردنە بۆ ئایفۆن و ئایپاد تاچ بەکاردەھێنرێت. ئەم وەشانە لە کۆڕی گەشەپێدەرانی جیھانی ئەپڵ لە ٢٢ی حوزەیرانی ٢٠٢٠ ناسێندرا و لە ١٦ی ئەیلوولی ٢٠٢٠ بە فەرمی بۆ ڕای گشتی بڵاوکرایەوە. ھەروەھا دواتر ئای ئۆ ئێس ١٥ جێگەی ئەم وەشانەی ئای ئۆ ئێسی گرتەوە. لە ئای ئۆ ئێس ١٤ دەستگەیشتن و زۆرێک لە تایبەتمەندییەکانی گۆڕدراون. یەکەمین تاقیکاری گەشەپێدەرانی ئای ئۆ ئێس ١٤ لە ٢٢ی حوزەیرانی ٢٠٢٠ بڵاوکرایەوە، یەکەمین تاقیکاری گشتی لە ٩ی تەممووزی ٢٠٢٠ بڵاوکرایەوە. بەزۆری نوێکردنەوەکان بە شێوەیەکی خۆگەڕ ئەنجام دەدرێن، بەڵام بۆ خێراکردنی نوێکردنەوەکە یان ئەگەر نوێکردنەوەی خۆگەڕت کوژاندەوە، یان بە ھەر ھۆکارێکی تر کە پێویستی بە نوێکردنەوەی دەستی ھەبێت بۆ وەشانی نوێ، دەتوانیت بچیتە ناو ڕێکخستنەکانی ئامێرەکە و بچیتە بەشی گشتی نەرمامێر (Software Update)، نوێترین وەشانی نوێکراوی ئای ئۆ ئێس بەدەستبھێنیت کە دەتوانرێت لەسەر ئامێرەکە بە خۆڕایی دامەزرێت. 

 سەرچاوەکان 


پۆل:نەرمامێرەکانی ٢٠٢٠
پۆل:ئای ئۆ ئێس
پۆل:سیستمە بەکارخەرییەکانی مۆبایل